Jonas Zdanys

Jonas Zdanys (g. 1950 m. liepos 30 d. Niu Britene, Konektikute, JAV) – JAV lietuvių poetas, vertėjas, rašantis lietuvių ir anglų kalbomis, Konektikuto lietuvių bendruomenės veikėjas, 1977–1979 m. buvęs jos vicepirmininku.

 Biografija 

1972 m. J. Zdanys baigė anglų literatūros bakalauro studijas Jeilio universitete, 1974 m. – anglų literatūros magistrantūros studijas Niujorko valstijos universitete. 1975 m. įgijo daktaro (Ph. D.) laipsnį. 1981–1998 m. dirbo Jeilio universitete, kur dėstė anglų literatūrą,  vadovavo poezijos ir vertimo teorijos bei praktikos seminarams. Universitete užėmė kelias administracines pareigas, tarp jų buvo Menų ir mokslų aukštosios mokyklos dekano pavaduotojas ir prezidento padėjėjas. Įvairiuose universitetuose ir koledžuose vedė kūrybinio rašymo seminarus. Jis taip pat buvo Jeilio Rusijos ir Rytų Europos studijų centro rezidentu. Vykdydamas tarptautinę veiklą, Lietuvos švietimo ministerijoje ir LR Seime konsultavo aukštojo mokslo pertvarkos klausimais.Branford College. Jonas Zdanys yale.edu 

1998–2009 m. buvo Konektikuto valstijos Švietimo departamento viceministras. Nuo 2009 m. dėstė anglų literatūros kursą Sacred Heart universitete Ferfilde, Konektikuto valstijoje. Buvo universiteto reziduojantis poetas, profesorius emeritas. 

J. Zdanio šeima: žmona Jean – buvusi vaikų slaugytoja, dukros Kristina – geriatrijos psichiatrė ir Joanna – teisininkė.

J. Zdanys pradėjo versti poeziją, romanus, rašyti mokslinius straipsnius, apžvalgas, kai SSRS okupuota Lietuva dar buvo dingusi iš oficialaus pasaulio žemėlapio. Jis buvo tik vienas iš kelių entuziastų, tokiais darbais užsiėmusių 1975–1990 m. laikotarpyje. 1992 m. tapo Lietuvos rašytojų sąjungos nariu.Zdanys Jonas rasytojai.lt Kūryba įtakota Lietuvos ir Amerikos kultūrų sankirta. Gerai išmanydamas moderniosios anglakalbės literatūros poetiką, kūrė intelektualias, filosofines, vaizdingas, daugiabalses eiles. Parašė eilėraščių knygų, rinkinių abiem kalbomis, paskelbė lietuvių autorių vertimų į anglų kalbą.

 Įvertinimas 

 Lietuvos rašytojų draugijos (JAV) premija už eilėraščių rinkinį „Aušros daina“ (1994)
 Lietuvos rašytojų sąjungos ir Lietuvos kultūros ministerijos premija už  vertimą „Four Poets of Lithuania“ (1995)
 Jotvingių premija už eilėraščių rinkinį „Dūmų stulpai“ ir poezijos vertimus į anglų kalbą (2002)
 Konektikuto koledžo Phi Beta Kappa premija (2009)

 Bibliografija 

Lietuvių kalba išleisti eilėraščių knygos, rinkiniai: 
 Aušros daina: lyrika. – Kaunas: Spindulys, 1993
 Dotnuvos stoty: eilėraščiai / iš anglų k. vertė Edgaras Platelis, Kornelijus Platelis. – Vilnius: Vaga, 1999   
 Dūmų stulpai: eilėraščiai. – Vilnius: Lietuvos rašytojų sąjungos leidykla, 2002
 Tarpdury: eilėraščiai. – Vilnius: Lietuvos rašytojų sąjungos leidykla, 2008
 Ikaro prisikėlimas: eilėraščių poema. – Vilnius: Lietuvos rašytojų sąjungos leidykla, 2014.
 Dviveidės gatvės: eilėraščių rinktinė / iš anglų k. vertė Dominykas Norkūnas, Kornelijus Platelis. – Vilnius: Odilė, 2022.

Anglų kalba išleisti poezijos rinkiniai:
 Voice on an Anthill: poems. – New York: Manyland Books, 1982
 Maine Aubade: poems. – Newington: Appletree Chapbooks, 1990
 The White Bend of the River: poems. – New Haven: The Carl Purington Rollins Press, Yale School of Art, 1994
 The Metaphysics of Wolves: poems. – New Haven: The White Birch Press, 1994
 Priam’s Daughter: poems. – Oxford, Mississippi: The Blue Newt Press, 1997
 Water Light: poems. – Vilnius: Vaga, 1997
 Lithuanian Crossing: poems. – New Haven: The White Birch Press and The Carl Purington Rollins Press, Yale School of Art, 1999
 White: poems. – New Haven: The White Birch Press and The Carl Purington Rollins Press, Yale School of Art, 2004
 The White City: poems. – New Haven: Branford College Press and Jonathan Edwards College Press of Yale University, 2004
 The Woman on the Bridge: poems. – Chicago: Virtual Artists Collective, 2005
 Salt: poems. – Chicago: Virtual Artists Collective, 2007
 The Thin Light of Winter: poems. – Chicago: Virtual Artists Collective, 2009
 The Kingfisher’s Reign: poems. – Chicago: Virtual Artists Collective, 2012
 Cormorants: poems. – Boston: Timberline Press, 2013
 Preludes After Rain. – Macao: Flying Island Books & ASM, 2016
 Three White Horses: Still Lifes: poems. – Beaumont: Lamar University Press, 2017
 St. Brigid’s Well. – Chicago: Purple Flag Press, 2017

Dvikalbiai rinkiniai:
 Two Voices/Du Balsai / Su Kornelijumi Plateliu. – Chicago: Purple Flag Press, 2017
 Preliudai po lietaus/Preludes After Rain. –  Macao, China & Markwell, Australia: Flying Island Books, ASM, and Cerberus Press 2017 

Vertimus į anglų kalbą skelbė įvairiose savo sudarytose lietuvių kūrybos rinktinėse, antologijose. Išvertė garsių Lietuvos ir išeivijos autorių kūrybos (poezijos, romanų): Sigito Gedos, Bronės Martin, Leonardo Kazimiero Andriekaus, Jurgio Gliaudos, Henriko Radausko, Vytauto Petro Bložės, Alfonso Nykos-Niliūno, Kornelijaus Platelio, Antano A. Jonyno,  Nijolės Miliauskaitės, Icchoko Mero, Agnės Žagrakalytės, Valdo Aušros.

 Šaltiniai 

 Nuorodos 

 Prof. J. Zdanys: mano pareiga padėti mūsų tautai  javlb.org
 Lietuvių poezija JAV: vertėjas ir poetas Jonas Zdanys lnb.lt
 Šiuolaikinės lietuvių literatūros antologija. Zdanys Jonas tekstai.lt

Kategorija:JAV poetai
Kategorija:Vertėjai
Kategorija:Valstybės tarnautojai
Kategorija:JAV lietuvių bendruomenės veikėjai